18/12/2013 | Administración LocalMunicipal
Arteixo
Urbanismo
Adopción de medidas cautelares de seguridade dun edificio situado na Travesía de Meicende núm.49-51, Meicende (expte. OE 62/13 DU)

Expte.: OE 62/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: Que foi dictada providencia pola alcaldía do Concello de Arteixo, no día 18 de setembro de 2013, na que se dispón o seguinte: “Primeiro.- Adoptar de modo urxente e inmediato, nun prazo máximo de dous días para a súa finalización, as medidas cautelares de seguridade no edificio situado na Travesía de Meicende, nº 49-51, Meicende, Arteixo, do que aparece como titular catastral do solo PROMOMATO 2005, S. L., propostas polos servizos técnicos municipais en informe de data 12 de setembro de 2013 e consistentes en: Segundo.- Apercibir a PROMOMATO 2005, S. L que no suposto de incumprimento da presente orde, e se así resulta acreditado documentalmente, procederase á execución subsidiaria da mesma ou á execución forzosa, mediante a imposición de multas coercitivas de 300 a 6.000 euros, reiterables ata lograr a execución das ordenadas actuacións, poidendo incluso incoarse o oportuno procedemento sancionador. Terceiro.- Advertir a PROMOMATO 2005, S. L que en caso de non executar voluntariamente o ordenado, e de optarse pola execución subsidiaria, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento Cuarto.- Que polos servizos administrativos, con base ao actuado, se proceda de inmediato á tramitación da correspondente orde de execución. Quinto.- Este acto non ten carácter definitivo na vía administrativa, notifíquese a PROMOMATO 2005, S. L e demais partes personadas e comuníquese a presente resolución á Policia local e aos servizos técnicos municipais para os efectos oportunos. Unha vez cumprido o ordeado, deberá poñerse en coñecemento desta administración para a súa verificación. Sexto.- Dar traslado a Sección de Licenzas urbanísticas da presente resolución coa finalidade, de se resulta procedente, incoen o correspondente procedemento de declaración de caducidade da licenza nº 178/07. Sétimo.- Dar traslado das actuacións practicadas ao organismo correspondente de Inspección de Traballo e Seguridade Social para que, se resulta procedente, actúe nas funcións de vixiancia e control da obra en cuestión.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 18 de novembro de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo